MODIFICACIÓ DE LA NORMATIVA SOBRE TÍTOLS OFICIALS DE MÀSTER UNIVERSITARI DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22709)
  + [Valencià](/va/acuerdo/22296)






Selector de idioma

Leer

* [Español](/es/acuerdo/22004)
* [Valencià](/va/acuerdo/22274)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA SOBRE TÍTOLS OFICIALS DE MÀSTER UNIVERSITARI DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA SOBRE TÍTOLS OFICIALS DE MÀSTER UNIVERSITARI DE LA UNIVERSITAT D'ALACANT

Data d'aprovació
:   24/02/2022

Data de publicació
:   25/02/2022

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/22588)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22460)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22389)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA SOBRE TÍTOLS OFICIALS DE MÀSTER UNIVERSITARI DE LA UNIVERSITAT D'ALACANT&url=https://www.boua.ua.es/va/acuerdo/22351)

**Títol:** MODIFICACIÓ DE LA NORMATIVA SOBRE TÍTOLS OFICIALS DE MÀSTER UNIVERSITARI DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 24 de febrer de 2022

El Consell de Govern de la Universitat d'Alacant, en la sessió ordinària del dia 24 de febrer de 2022, ha aprovat per unanimitat la modificació de la Normativa sobre títols oficials de Màster Universitari de la Universitat d'Alacant.

MODIFICACIÓ DE LA NORMATIVA SOBRE TÍTOLS OFICIALS DE MÀSTER UNIVERSITARI DE LA UNIVERSITAT D'ALACANT

OBJECTE

La modificació que s'insta té com a objecte l'actualització i adaptació de la Normativa sobre títols oficials de màster universitari de la Universitat d'Alacant a les prescripcions que determina el Real Decret 822/2021, de 28 de setembre, pel qual s'estableix l'ordenació dels ensenyaments universitaris i el procediment d'assegurament de la qualitat.

El RD 822/2021 incorpora, entre altres novetats, la possibilitat que les universitats permeten l'accés i la matrícula en estudis de màster universitari a persones que no hagen obtingut encara el títol de grau, sempre que els quede pendent un màxim de 9 crèdits ECTS i el Treball de Fi de Grau. Aquesta matrícula s'anomena matrícula condicionada.

Per això es requereix arreplegar el procediment de matrícula condicionada per a l'accés a ensenyaments oficials de màster universitari, d'acord amb el que estableix l'article 18.4 del RD 822/2021, que permet la matrícula de l'alumnat de grau al qual quede pendent fins a un màxim de 9 crèdits ECTS i el Treball de Fi de Grau.

Es modifica, en els següents termes, la Normativa sobre títols oficials de màster universitari de la Universitat d'Alacant, aprovada en el Consell de Govern de 20 de desembre del 2012 (BOUA de 20 de desembre) i modificada en reunions del Consell de Govern de 19 de desembre del 2017 (BOUA de 20 de desembre) i 25 d'octubre del 2019 (BOUA de 28 d'octubre).

Primer. El preàmbul queda redactat de la següent manera:

Preàmbul

Aquesta normativa pretén regular els ensenyaments de màster universitari oficial, establir el procediment per a l'elaboració i aprovació de les memòries de màster, com també fixar les directrius generals per a l'elaboració dels programes formatius corresponents.

Segon. S'introdueix l'article 6bis Matrícula condicionada en estudis oficials de màster universitari,  que queda redactat de la manera següent:

Article 6bis Matrícula condicionada en estudis oficials de màster universitari

1. No obstant el que disposa l'article 5, també podran ser admeses en ensenyaments oficials de màster universitari de forma condicionada aquelles persones matriculades en estudis de grau en universitats de l'Espai Europeu d'Educació Superior o sistemes universitaris amb els quals es mantinga acord d'equivalència, a les quals quede pendent la superació de fins a un màxim de 9 crèdits ECTS i el Treball de Fi de Grau, en el moment de realitzar la sol·licitud i abans de finalitzar el període de preinscripció, de conformitat amb l'article 18.4 del RD 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la qualitat.

2. Es garantirà la prioritat en la matrícula de l'estudiantat que tinga el títol universitari requerit per a l'accés.

3. El vicerectorat amb competències en estudis publicarà anualment la relació de màsters que, per la seua singularitat, hagen de quedar exclosos de la possibilitat d'admetre alumnat amb matrícula condicionada, especialment en els casos en què una institució o organisme extern relacionat amb eixos estudis així ho exigisca.

4. Una vegada resoltes per la Comissió Acadèmica del Màster les sol·licituds per a admissió de l'estudiantat que acredite estar en possessió d'un títol de grau, i sempre que queden places lliures en la corresponent titulació, aquesta Comissió valorarà el perfil d'admissió d'estudiants de matrícula condicionada.

5. L'estudiantat que realitze matrícula condicionada estarà regit per les mateixes normes que la resta de les persones en el màster universitari. No obstant això, no podran obtenir el títol de màster universitari si prèviament no han obtingut el títol de grau que els ha permès l'accés al màster universitari.

6. De manera específica, en el cas de programes acadèmics amb recorreguts successius en l'àmbit de l'enginyeria i l'arquitectura, i d'acord amb allò que estableix la disposició addicional novena del RD 822/2021, es permetrà que un/a estudiant del grau vinculat puga accedir i matricular-se en el màster corresponent si li queda pendent superar una o diverses assignatures, com també el Treball de Fi de Grau, sempre que no superen de manera conjunta els 30 crèdits ECTS. Tindrà prioritat en la matrícula l'alumnat que dispose del títol universitari oficial de grau. En cap cas es podrà obtenir el títol de màster universitari si prèviament no s'ha obtingut el títol de grau que va permetre l'accés al màster universitari.

Tercer. L'apartat 1 de l'article 15, Elements de la proposta: proposta de memòria del pla d'estudis, queda redactat de la manera següent:

1. La Comissió Acadèmica encarregada d'elaborar la proposta de memòria del pla d'estudis per a la sol·licitud de verificació ajustarà, necessàriament, l'actuació a allò que estableix l'annex II del RD 822/2021 o normes vigents que regulen l'estructura dels plans d'estudis. Igualment, cal adequar els protocols de verificació establits per l'ANECA. Amb aquesta finalitat, els serveis centrals de la Universitat donaran suport a les comissions per a aportar-hi dades o resoldre dubtes.

Quart. L'apartat 4 de l'article 18, Modificació de plans d'estudi de màster universitari, queda redactat de la manera següent:

4. Una vegada aprovades en Consell de Govern, les modificacions s'enviaran a l'agència d'acreditació nacional o autonòmica per a la valoració, d'acord amb el que estableix la secció tercera del RD 822/2021. En cap cas podran aplicar-se modificacions als plans d'estudi que no hagen sigut prèviament aprovades.

Cinquè. Aquesta modificació entrarà en vigor l'endemà de la publicació en el Butlletí Oficial de la Universitat d'Alacant una vegada aprovada pel Consell de Govern de la Universitat d'Alacant.

Anàlisi
-------

:   **Modifica a:**

    * [Detalle
      NORMATIVA SOBRE TÍTOLS OFICIALS DE MÀSTER UNIVERSITARI DE LA UNIVERSITAT D'ALACANT](/va/acuerdo/2243) 
      20/12/2012





[Carretera Sant Vicent del Raspeig s/n  
03416 Sant Vicent del Raspeig - Alacant  
 Tel. 88 939 4509 - Fax 85 590 2648](https://www.google.es/maps/@25.558934,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12629&trk=tyah&trkInfo=tarId%6R9857907412416%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)